Pola Negri

Pola Negri (født Barbara Apolonia Chałupiec 3. januar 1897 i Lipno i Kongress-Polen, død 1. august 1987 i San Antonio i Texas i USA) var en polsk skuespiller og internasjonal filmstjerne i stumfilmer, og som deretter klarte overgangen til lydfilmen.

 Liv og virke 
 Bakgrunn 
Negri stammet fra regionen Kujavia. Faren Jerzy Chałupiec (1871–1920), en slovakisk rom, var rørlegger, moren Eleonora Kiełczewska (1861–1954) var polsk.

I 1902 reiste familien hennes til Warszawa, og der vokste Pola opp i småborgerlige kår. I Warszawa begynte hun på ballettskolen, men måtte avbryte på grunn av sykdom. 

 Karriere 
Hun begynte å opptre ved forskjellige teatre. Hun debuterte på filmlerretet i 1914 i filmen Niewolnica zmysłów (Sansenes slave). Hun spilte også i en rekke filmer laget av filmindustrien i Warszawa, som Żona (Kone), Studenci (Studenter), Kochanka apasza og i filmserien Tajemnice Warszawy (Warszawas mysterier). I sin korte karriere i Warszawa oppnådde hun stor popularitet og spilte med mange av datidens mest renommerte polske skuespillere. 

I 1917 reiste Negri til Berlin, der hun spilte i en rekke fremgangsrike filmer av Max Reinhardt og Ernst Lubitsch (blant annet Die Augen der Mumie Ma, Carmen, Madame Dubarry, Samurun, Sappho), og ble tilbudt en lukrativ kontrakt med Paramount Pictures i 1922, og spilte i sin første film i Hollywood året etter. Slik ble hun den første europeiske skuespiller som oppnådde suksess i USA.

På 1920-tallet ble Negri en av Hollywoods største stjerner, takket være sin eksotiske glamourstil, store filmroller (Bella Donna, I skyggen av Paris, Østenfor Suez, A Woman of the World, Hotel Imperial og andre) og sine romanser med Charlie Chaplin og Rudolph Valentino. Hun var i sin tid også filmindustriens rikeste kvinne. 

Pola Negri var gift to ganger, med greve Eugeniusz Dąbski (1919–1921) og Sergej Mdivani (1927–1931).

På 1930-tallet oppholdt hun seg i Europa, og spilte i en rekke filmer i Storbritannia, Tyskland og Frankrike (Mazurka, Tango Notturno og andre). Før utbruddet av andre verdenskrig reiste hun tilbake til Hollywood, der hun medvirket i en rekke filmer og avsluttet sin amerikanske karriere med komedien Vi svindler oss fram i 1943. 

I 1951 ble Negri amerikansk statsborger. Hennes siste filmrolle var i Walt Disney-filmen Månestrålenes spinn i 1964. I 1970 gav hun ut selvbiografien Memoirs of a Star.

 Filmer i utvalg 
1917: Bestia
1918: Mania. Die Geschichte einer Zigarettenarbeiterin
1918: Carmen
1918: Die Augen der Mumie Ma
1918: Der Gelbe Schein
1919: Naar hatet brænder (Vendetta)
1919: Kreuzigt sie!
1919: Komtesse Doddy
1920: Das Martyrium
1920: Die Geschlossene Kette
1920: Madame DuBarry
1921: Sumurun
1921: Sappho
1921: Salome – kortfilm
1921: Bjergkatten
1923: Flammen (Die Flamme)
1923: Bella Donna
1923: The Cheat
1923: Danserinden Maritana (The Spanish Dancer)
1924: I skyggen av Paris (Shadows of Paris)
1924: Kvinder og vin (Lily of the Dust)
1924: Men
1924: Det forbudte paradis (Forbidden Paradise)
1925: Østenfor Suez (East of Suez)
1925: Lidenskapen ivold (The Charmer)
1925: Utstøtt (A Woman of the World)
1927: Hotel Imperial
1927: En kvindes bekjendelser (The Woman on Trial)
1928: Tre syndere (Three Sinners)
1929: Kvinnen fra Moskva (The Woman from Moscow)
1932: En kvinne befaler (A Woman Commands)
1935: Mazurka
1935: Moskva–Shanghai (Moskau - Shanghai)
1937: Madame Bovary
1937: Tango notturno
1938: Die fromme Lüge
1938: Die Nacht der Entscheidung 
1943: Vi svindler oss fram (Hi Diddle Diddle)
1964: Månestrålenes spinn (The Moon-Spinners)

 Referanser 

 Eksterne lenker 


 Virtual History - Tobacco cards

Kategori:Polske skuespillere
Kategori:Skuespillere fra USA
Kategori:Charlie Chaplin
Kategori:Personer fra USA født i Polen
Kategori:Personer fra Lipno fylke
Kategori:Personer fra Warszawa
Kategori:Stumfilmskuespillere